Iosephus Malègue
Iosephus Malègue Res apud Vicidata repertae: Nativitas: 8 Decembris 1876; La Tour-d'Auvergne Obitus: 30 Decembris 1940; Portus Namnetum Patria: Francia Nomen nativum: Joseph Marie Malègue Familia Genitores: François Malègue; Coniunx: Yvonne Pouzin Memoria Sepultura: Miséricorde cemetery Iosephus Malègue, natus die 8 Decembris 1878 et mortuus die 30 Decembris anno 1940, fuit scriptor Francogallicus. Natus est familiâ classis mediae ruralis, conexiones habenti cum optimatibus catholicis quorum tunc temporis favor sensim minuebatur, quod perspicue descripsit Daniel Halevi in libro De eversione optimatum, quippe cui, republica anno 1870 instaratâ, nova classis socialis ascendens favensque regimini republicano successisset. Haec condicio primum magnum discrimen peperit catholicismo in Francogallia. Ad haec, nova lex anni 1905 qua res religionis cum rebus rei publicae secernuntur discrimen auget, quod familiam Iosephi Malègue quoque funditus attigit. Secundum discrimen cui nomen "quaestio modernistica" (1907), nova doctrina est quae funditus veritatem Evangeliorum labefacit, fortiterque compaginem hominum cui Iosephus Malègue participaverat commovet. Hac in rerum perturbatione videt Stephanus Fouilloux quasi seminarium catholicismi hodierni. His rebus condicionibusque novis cognitis, Iosephus Malègue per quindecim annos studiorum Parisiis effectorum cum fautoribus diversis harum mutationum, quas aegre ferebant catholici, notitias habuit. Magnam quoque variis in scientiis doctrinam sibi paravit ut posset melius fundamenta mutatarum rerum quas catholici scriptores perperam saepe intellegebant, melius perspicere.